ДО

КМЕТА НА ОБЩИНА ЛУКОВИТ

И ОБЩИНСКИ СЪВЕТ ЛУКОВИТ

ДОКЛАД

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ

В НЧ ,,ВАСИЛ ЛЕВСКИ - 1948 Г.“ С. ПЕЩЕРНА ПРЕЗ 2021 Г.

Настоящият доклад е разработен на основание чл. 26а, ал. 4 от Закона за народните читалища и във връзка с предложение за дейността на НЧ „Васил Левски-1948 г.” с. Пещерна през 2021 г., залегнало в Програмата за развитие на читалищната дейност в община Луковит през 2021 г., приета с Решение № 193 от 28.01.2021 г. на Общински съвет Луковит.

През 2021 г. дейността на НЧ „Васил Левски-1948 г.” беше свързана със задоволяване на културно-просветните потребностите на населението в Пещерна, съобразно целите и задачите на Годишната програма за развитие на читалищната дейност в община Луковит. Заради пандемията от Covid-19, читалището не успя да реализира част от планираните дейности.

НЧ „Васил Левски-1948 г.” през 2021 г. продължи дейността си по уреждане и поддържане на библиотеката. Библиотечният фонд се увеличи с 34 бр. книги и вече наброява 3 534 тома. От постъпилите през 2021 г. читалището е закупило 24 нови книги, а 10 книги са ни дарени от г-н Иво Василев.

От планираните мероприятия за повишаване на читателския интерес сме провели литературни четения и представяне на новопостъпилите книги. На 6 януари 2021 г. проведохме литературно четене по повод 173 години от рождението на Христо Ботев. На 22 септември 2021 г. проведохме литературно четене по случай 100 години от смъртта на Иван Вазов.

Разполагаме с 2 бр. компютри, 1 бр. копирна машина и достъп до интернет, като при нужда и съобразно противоепидемичните мерки предоставяхме компютърни и интернет услуги на жителите на селото.

През лятната ваканция с децата от клуб ,,Сръчни ръчички‘‘ проведохме различни занимания и състезания. Клубът се състои от 10 членове до 16 годишна възраст. През годината те участваха в оформяне на изложби с рисунки, в лазаруване и коледуване, както и в празнични програми по различни поводи.

От планираните мероприятия в културния календар за 2021 г. сме изпълнили следните:

1. 21.01.2021 г. – Ден на родилната помощ (Бабинден): посетихме бившата акушерка Петруша Николова и я зарадвахме с подаръци по случай празника;
2. 01.03.2023 г. – Баба Марта: с децата от клуб „Сръчни ръчички“ украсихме с мартеници дърво пред кметството в селото. На всички жители подарихме мартеници като символи на здравето;
3. 03.03.20201г. – Национален празник на Република България: празничен рецитал и отдаване на почит към героите, дали живота си за Освобождението;
4. 24.04.2021 г. – Лазаруване;
5. 24.05.2021 г. – Ден на светите братя Кирил и Методий, българската азбука, просвета и култура и на славянската книжовност: празничен рецитал с децата от клуб „Сръчни ръчички“ и гости от гр. Тетевен;
6. 18.07.2021 г. – 184 години от рождението на Васил Левски – патрон на читалището;
7. 02.08.2021 г. – Традиционен събор-курбан на село Пещерна;
8. 25.12.2021 г. – Коледуване.

В изпълнение на чл. 26а, ал. 3 от Закона за народните читалища и съгласно Договор от 11.03.2021 г. между Община Луковит и НЧ „Васил Левски-1948” с. Пещерна, на читалището бяха предоставени:

* 11 475 /Единадесет хиляди четиристотин седемдесет и пет/лева целева субсидия от държавния бюджет;
* 250 /Двеста и петдесет/ лева от Културния календар на Община Луковит за 2021 г. за организиране и провеждане на Традиционния събор-курбан на село Пещерна.

Председател:……………………………………

/Илка Петкова/

Секретар:…………………………………………

/Димитринка Йотова/